stanford-oval/wikipedia huggingface dataset:
Mandinka

Mandinka voi tarkoittaa seuraavia:
Mandinkat, etninen ryhmä Länsi-Afrikassa
Mandinkan kieli, heidän puhumansa kieli
”Mandinka”, kappale Sinéad O’Connorin esikoisalbumilla The Lion and the Cobra (1987).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mandinka”, voi hakea sivunnimihaulla, laajalla sivunnimihaulla tai tekstihaulla.
Manelius

Manelius on sukunimi, joka on muun muassa seuraavilla suomalaisilla henkilöillä:
Linda Manelius (s. 1999), näyttelijä
Mirja Mane (oik. Mirjami Manelius) (1929−1974), näyttelijä
Nico Manelius (s. 1991), jääkiekkoilija
Tarmo Manelius (1929−2022), runoilija, arvostelija ja kääntäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Maanantai nainen

| Maanantai nainen Nolo et Rähjä |
| --- | --- | --- |

Studioalbumin tiedot
 Julkaistu: 2002
 Tyylilaji: Suomirock
 Levy-yhtiö: pappaojanen
Nolo et Rähjän muut julkaisut
| Top of the Flops 1975–1997 1997 | Maanantai nainen 2002 | Rakkautesi erämailla 2008 |
Maanantai nainen on suomalaisen Nolo et Rähjä -yhtyeen kolmas studioalbumi. Se julkaistiin vuonna 2002.
Kappaleet

Rakastin liikaa
Maanantai nainen
Ronski-Antti
Meni Bänks Many Thanks
Terveisiä Tainalta
Luokses tuun
Hiekkalinna
Tequilabaari
Olut, laulu sekä naiset
Satiainen
Etelään
Ikiomat bileet
Sulokuvamalli
Rakastatko vielä
Mallipohja

Mallipohja on valmis hahmotelma tekstitiedostolle tai muulle teokselle, jonka on tarkoitus nopeuttaa työskentelyä. Mallipohjassa on valmiina oletuksena olevat osat, joiden lisäksi mallipohjaa voidaan muokata halutuksi ja siihen voidaan lisätä osia.
Esimerkiksi liikekirjeillä voi olla tekstinkäsittelyohjelmassa mallipohja, jossa yrityksen nimi, osoite ja logo ovat valmiina. Kun yrityksen työntekijä kirjoittaa kirjeen yrityksen nimissä, hänen ei tarvitse joka kerta uudestaan kirjoittaa yrityksen tietoja asiakirjaan.
Aiheesta muualla

Featured categories Officen ilmaisia mallipohjia. (englanniksi)
Most popular Templates (Arkistoitu – Internet Archive) LibreOfficen mallipohjia (englanniksi)
Microsof: Word-asiakirjan tallentaminen mallina
Tarjouspohja – Excel pohja ja tarjouksen tekeminen – ohjeet
Ansioluettelo eli CV
Manuela Carmena

| Manuela Carmena |
| --- | --- |

Madridin pormestari
 13. kesäkuuta 2015 – 15. kesäkuuta 2019  
Edeltäjä:  Ana Botella
Seuraaja:  José Luis Martínez-Almeida
Henkilötiedot
Syntynyt: 9. helmikuuta 1944 (ikä 80) Madrid, Espanja
Ammatti:  tuomari, lakimies, poliitikko
Tiedot
Puolue:  Ahora Madrid
Tutkinnot:  Universidad de Valencia
 Nimikirjoitus
Manuela Carmena Castrillo (s. 9. helmikuuta 1944 Madrid) on espanjalainen poliitikko. Hän oli Madridin pormestari 2015–2019.
Manuela Carmena suoritti oikeustieteen tutkinnon vuonna 1965 Valencian yliopistossa. Samana vuonna hän liittyi Espanjan kommunistiseen puolueeseen. Hän vastusti Francisco Francon diktatuuria ja toimi työläisten ja poliittisten vankien lakimiehenä. Jätettyään kommunistisen puolueen hän toimi tuomarina vuodesta 1981 lähtien aluksi Santa Cruz de La Palmassa. Hän työskenteli rangaistusten täytäntöönpanosta vastaavassa tuomioistuimessa (Juzgado de Vigilancia Penitenciaria) Madridissa.
Carmena oli Espanjan yleisen oikeusneuvoston (Consejo General del Poder Judicial) jäsen vuosina 1996–2000. Hänet valittiin Madridin kaupunginvaltuustoon vasemmistolaisen Ahora Madrid -puolueen listalta ja pormestariksi 13. kesäkuuta 2015.
Carmenalle on myönnetty San Raimundo de Peñafort -ritarikunnan suurristi.
Luettelo televisiosarjan Tengen Toppa Gurren Lagann jaksoista

Tämä on luettelo animesarja Tengen Toppa Gurren Lagannin jaksoista. Jaksojen englanninkieliset käännökset eivät ole virallisia. Tengen Toppa Gurren Lagann alkoi TV Tokyossa 1. huhtikuuta vuonna 2007, ja se kesti yhteensä 27 jakson verran. Animaatio on Gainaxin tuotantoa, ja sen on ohjannut Hiroyuki Imaishi.
Aiheesta muualla

Tengen Toppa Gurren Lagann Anime News Networkin sivuilla
Erikoisjoukko

Brittiläisiä SAS-erikoisjoukkojen sotilaita Pohjois-Afrikassa vuonna 1943.
Erikoisjoukko on asevoimien sotilasyksikkö tai poliisin yksikkö joka on koulutettu ja varustettu tavanomaisista operaatioista poikkeaviin tehtäviin. Erikoisjoukot suorittavat tehtäviä, joihin muilla joukoilla ei ole suorituskykyä tai joissa muiden joukkojen käyttö ei ole tarkoituksenmukaista. Erikoisjoukkoja voidaan käyttää muun muassa kohteiden tiedusteluun, maalinosoituksiin, sekä rajoitettuihin hyökkäyksiin erityisesti vastustajan avainhenkilöstöä ja tietoliikenneyhteyksiä vastaan. Muita tehtäviä voivat olla esimerkiksi terrorisminvastaiset operaatiot, sabotaasi ja panttivankien vapauttaminen. Erikoisjoukot koostuvat fyysisesti ja henkisesti kestävistä sotilaista, jotka kykenevät pitkäaikaiseen toimintaan pienryhmissä kaikissa olosuhteissa. Niiden toiminta perustuu hyvään koulutukseen, perusteelliseen tehtäviin valmistautumiseen sekä yllätykseen ja nopeuteen.
Määritelmiä

Erikoisjoukoille tunnusomaisia piirteitä ovat:
Vapaaehtoisuus ja tiukat valintakokeet
Tavanomaisia joukkoja parempi fyysinen ja psyykkinen suorituskyky
Monipuolinen ja kova koulutus
Vaativat tehtävät
Usein termit erikoisjoukko ja eliittijoukko sekoitetaan virheellisesti keskenään. Nimitys eliittijoukko voidaan liittää sotilasyksikköön esimerkiksi taistelussa kunnostautumisen, poliittisten syiden tai tavallista kovemman koulutuksen perusteella. Termiä käytetään toisinaan esimerkiksi maahanlaskujoukoista, merijalkaväestä tai Ranskan muukalaislegioonasta. Eliittijoukoilla voi kuitenkin olla myös omat erikoisjoukkonsa.
Määritelmiä > Naton määritelmä

”Erikoisjoukot ovat erikoistehtäviin tarkoitettuja, organisoituja, koulutettuja ja varustettuja joukkoja, joiden henkilöstö on valikoitu ja koulutettu toimimaan fyysisesti ja psyykkisesti vaativissa olosuhteissa ja jotka käyttävät tehtävien toteutukseen tavanomaisista joukoista poikkeavia tekniikoita ja menetelmiä.
Erikoisjoukkoja käytetään sotilasstrategisten tai operatiivisten tavoitteiden saavuttamiseksi rauhan, kriisien ja sodan aikana itsenäisesti tai yhteistoiminnassa muiden joukkojen kanssa.
Poliittiset ja sotilaalliset syyt saattavat edellyttää avointa, peitettyä tai salattua toimintatapaa ja mahdollisesti tavanomaisista operaatioista poikkeavan fyysisen sekä poliittisen riskin hyväksymistä.
Erikoisoperaatiot poikkeavat tavanomaisista operaatioista käytettävien toimintamenetelmien, itsenäisen toimintakyvyn, fyysisen ja poliittisen riskin osalta ja ne ovat yleensä toteutukseltaan epäsymmetrisiä. Erikoisjoukkojen ominaisuudet: nopeus, ketteryys, tarkkuus ja joustavuus poikkeavat tavanomaisten joukkojen ominaisuuksista. Keskeistä erikoisoperaatioissa on, että niillä pyritään strategisten tai kokonaisoperaation kannalta merkittävien tavoitteiden saavuttamiseen.” (Nato Special Operations Headquartes (NSHQ): Special Operation Task Grout (SOTG) Manual (Draft), 2014)
Karsinta ja koulutus

Erikoisjoukkoihin pyrkivien täytyy läpäistä vaativa valintaprosessi, jossa selvitetään kokelaan fyysiset valmiudet ja suoritetaan psykologiset testit. Hyväksytyksi tulevilta edellytetään fyysistä ja henkistä kestävyyttä, aloitekykyä, itseluottamusta sekä kykyä toimia monimutkaisissa tilanteissa väsyneinä ja kovan paineen alaisina. Alkukarsinnan läpäisseet aloittavat erikoisjoukkojen koulutuksen, jonka aikana karsinta usein jatkuu ja kokelas voidaan hylätä missä vaiheessa tahansa. Monissa koulutusprosesseissa suurin osa kokelaista karsiutuu koulutuksen aikana. Koulutukseen voi sisältyä muun muassa tiedustelua, ase- ja ampumakoulutusta, viestitekniikkaa, räjähteiden käsittelyä, selviytymistaitoja, lähitaistelua, lääkintätaitoja, laskuvarjohyppykoulutusta sekä toimintaa helikopterien, ajoneuvojen ja veneiden kanssa. Muita koulutuksen aiheita ovat muun muassa ilmatulenjohto, vapaat laskuvarjohypyt korkealta ja matalalta, köysilaskeutumiset ja vuorikiipeily. Merivoimien erikoisjoukot sekä osa muista erikoisjoukoista saavat myös taistelusukeltajakoulutuksen. Erikoisjoukkojen sotilaan koulutus operatiiviseen valmiuteen kestää yleensä 2–3 vuotta, jota seuraa vielä jatkokoulutus.
Tunnetuimpia erikoisjoukkoja ovat Britannian maavoimien SAS ja Yhdysvaltain laivaston Navy Seals, jotka ovat olleet esikuvina monien muiden maiden erikoisjoukoille. Useiden maiden asevoimissa jokaisella puolustushaaralla on omat erikoisjoukkonsa.
Asevoimien ohella myös muilla viranomaistahoilla, kuten poliisivoimilla tai rajavartiostolla, voi olla omia erikoisjoukkoja. Tunnettuja esimerkkejä ovat esimerkiksi Saksan rajavartioston GSG 9 ja Ranskan poliisivoimien GIGN.
Asevoimien erikoisjoukkoja > Asevoimien erikoisjoukkoja maailmalla

Maailmalla tunnettuja asevoimien erikoisjoukkoja ovat muun muassa:
SASR (Special Air Service Regiment) (Australian puolustusvoimien erikoisjoukko)
NZSAS (New Zealand Special Air Service) (Uuden-Seelannin puolustusvoimien erikoisjoukko)
Shayetet 13 – (Israelin merivoimien erikoisjoukko)
Sayeret Matkal – (Israelin puolustusvoimien tiedustelu- ja iskuosastotoiminnan erikoisjoukko)
Sayeret Yahalom – (Israelin puolustusvoimien pioneeritoiminnan erikoisjoukko)
BFST – Brigade des Forces Spéciales Terre (Ranskan armeijan erikoisjoukko)
SOG – Särskilda operationsgruppen (Ruotsin puolustusvoimien erikoisjoukko)
KSK – Kommando Spezialkräfte (Bundeswehrin erikoisjoukko)
Spetsnaz (Voiska SPETSialnogo NAZnatšenije, erikoisjoukot) – Venäläisistä erikoisjoukoista käytettävä yleistermi.
SOBR (Spetsialnie Otryady Bistrovo Reagirovonie, nopean toiminnan erikoisjoukot)
VDV (Vozdushno-Desantnye Voiska, Maahanlaskujoukot)
GRU Spetsnaz, (Glavnoe Razvedyvatelnye Upravlenie, Päätiedustelupalvelu) Venäjän sotilastiedustelun erikoisjoukko
OMON Venäjän sisäministeriön erikoisjoukko (puolisotilaallinen), ollut mukana esimerkiksi Tšetšenian sodassa
Vityaz Venäjän sisäministeriön erikoisjoukko
Alfa – Venäjän federaation turvallisuuspalvelu FSB:n erikoisjoukko
Vympel – Venäjän federaation turvallisuuspalvelu FSB:n erikoisjoukko
SAS – Special Air Service (Britannian maavoimien erikoisjoukko)
SBS – Special Boat Service (Britannian merivoimien erikoisjoukko)
SRR – Special Reconnaissance Regiment (Britannian maavoimien erikoisjoukko)
DEVGRU (Yhdysvaltain merivoimien erikoisjoukko)
Navy SEALs (Yhdysvaltain merivoimien erikoisjoukko)
Delta Force (Yhdysvaltain maavoimien erikoisjoukko)
Force Reconnaissance (Yhdysvaltain merijalkaväen erikoisjoukko)
Marine Raider Regiment (Yhdysvaltain merijalkaväen erikoisjoukko)
Green Berets (Yhdysvaltain maavoimien erikoisjoukko)
Rangers (Yhdysvaltain maavoimien erikoisjoukko)
Pararescue Jumpers (Yhdysvaltain Ilmavoimien erikoisjoukko)
Combat Control Team (Yhdysvaltain Ilmavoimien erikoisjoukko)
Asevoimien erikoisjoukkoja > Suomen puolustusvoimien erikoisjoukot

Suomen puolustusvoimilla on seuraavat erikoisjoukkoyksiköt:
Maavoimat
Erikoisjääkäripataljoona (ERIKJP)
Laskuvarjojääkärikomppania (LsvJK) kouluttaa varusmiehiä laskuvarjojääkäreiksi.
Erikoisjääkärikomppania (ERIKJK) koostuu palkatusta sotilashenkilöstöstä.
Merivoimat
Meritiedustelupataljoona (MERITIEDP)
Sukeltajakoulu (SUKK) kouluttaa varusmiehiä ja kantahenkilökuntaa sukeltajiksi. Sukeltajakoulussa annetaan erikoiskoulutusta taistelusukeltaja- ja raivaajasukeltajalinjalla
Erikoistoimintaosasto (ETO) koostuu palkatusta sotilashenkilöstöstä.
Rajavartiolaitos
Erikoisrajajääkärikomppania (ERIKRJK) kouluttaa varusmiehiä erikoisrajajääkäreiksi. Rajavartiolaitos toimii sodan aikana puolustusvoimien alaisuudessa.
Rajavartiolaitoksen valmiusjoukkueet. Palkatusta henkilöstöstä koostuvia erikoisjoukkoja.
Asevoimien erikoisjoukkoja > Suomalaiset erikoisjoukkokillat

Suomalaisia erikoisjoukkokoulutuksen saaneiden kiltoja ovat Laskuvarjojääkärikilta, Erikosrajajääkärikilta ja Laivaston Sukeltajakilta.
Poliisien erikoisjoukot > Poliisien erikoisjoukkoja maailmalla

Maailmalla tunnettuja poliisin erikoisjoukkoja ovat muun muassa:
BBE – Bijzondere Bijstands (Alankomaiden poliisin erikoisjoukko)
Detasemen Khusus 8 (Indonesian poliisin erikoisjoukko)
YAMAM – Yeḥidat Mishtara Meyuḥedet (Israelin poliisin erikoisjoukko)
NOCS – Nucleo Operativo Centrale di Sicurezza (Italian poliisin erikoisjoukko)
GEO – Grupo Especial de Operaciones (Espanjan poliisin erikoisjoukko)
Pasukan Gerakan (Malesian poliisin erikoisjoukko)
Beredskapstroppen (Norjan poliisin erikoisjoukko)
GSG 9 – Grenzschutzgruppe 9 (Saksan liittovaltion poliisin terrorismin vastainen erikoisjoukko)
GIGN – Groupe d’Intervention de la Gendarmerie Nationale (Ranskan poliisin erikoisjoukko)
NI – Nationella insatsstyrkan (Ruotsin poliisin erikoisjoukko)
AKS – Politiets Aktionsstyrke (Tanskan poliisin erikoisjoukko)
CO19 – Central Operations Specialist Firearms Command (Ison-Britannian poliisin erikoisjoukko)
SWAT – Special Weapons And Tactics (Yhdysvaltain poliisilaitosten erikoisjoukot)
HRT – Hostage Rescue Team (FBI:n erikoisjoukko)
Spezialeinsatzkommando – SEK (Saksan poliisin valmiusyksikkö)
Valmiusyksikkö Karhu (Suomen poliisin valmiusyksikkö)
Aiheesta muualla

Kuvia tai muita tiedostoja aiheesta Erikoisjoukko Wikimedia Commonsissa
Yhdysvaltain laivaston Navy SEAL -sotilaita.
Venäläisiä Spetsnaz-joukkoja Afganistanissa vuonna 1988.
SWAT-yksikön jäseniä.
Manuela Giugliano

Manuela Giugliano
Manuela Giugliano (s. 18. elokuuta 1997) on italialainen jalkapalloilija. Hän on pelipaikaltaan keskikenttäpelaaja. Hän on pelannut Italian naisten maajoukkueessa vuoden 2019 MM-kilpailujen päättyessä 36 maaottelua ja tehnyt niissä kolme maalia. MM-kilpailuissa 2019 hän pelasi Italian kaikki viisi ottelua alusta loppuun.
Giugliano edustaa kotimaassaan AC Milania.
Magicicada

| Magicicada |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Nivelkärsäiset Hemiptera
Alalahko::  Auchenorrhyncha
Osalahko::  Cicadomorpha
Heimo::  Laulukaskaat Cicadidae
Suku::  Seitsentoistavuotiskaskaat Magicicada  Davis, 1925
Katso myös
   Magicicada Wikispeciesissä   Magicicada Commonsissa 
Infobox OKNimi-testi OK: 
Magicicada on kaskaiden heimoon kuuluva suku, jonka lajeilla esiintyy ainutlaatuinen, lajista riippuen joko 13 tai 17 vuoden pituinen elinkierto. Suvun lajien levinneisyys rajoittuu Pohjois-Amerikan itä- ja eteläosiin.
Ominaispiirteitä

Kaikki Magicicada-lajit ovat yleisväritykseltään tummia ja niillä on kirkkaanpunaiset verkkosilmät. Vastoin yleistä luuloa, jonka mukaan kaskaat eivät ruokailisi enää aikuisina, aikuiset kaskaat imevät ravinnokseen puiden kasvinesteitä. Koiraat sirittävät muiden kaskaiden tapaan erityisen tymbaalielimen avulla ja "laulu" on kullekin lajille ominainen.
Magicicada-kaskailla ei ole erikoistuneita saalistajia, mutta ne kelpaavat ravinnoksi monille eläimille. Suuret määrät kaskaita saa massaesiintymän aikana kuolettavan tartunnan Massospora cicadina -sienestä. Myös kaskaisiin erikoistunut Sphecius speciosus -petopistiäinen verottaa kantaa toukkiensa ravinnoksi. Aikuiset kaskaat ovat käytännössä puolustuskyvyttömiä eivätkä pyri aktiivisesti suojautumaan saalistajilta. Koiraat tosin kykenevät tuottamaan uhkaavaa, surisevaa ääntä. Erikoisen selviytymisstrategian taustalla on ilmeisesti yksittäisen kaskaan pieni todennäköisyys joutua saaliiksi miljoonien lajitoveriensa joukosta.
Massaesiintymiset

Syytä erikoiseen esiintymisrytmiin ei tunneta. Mielenkiintoinen yksityiskohta on, että sekä 13 että 17 ovat alkulukuja, mikä käytännössä minimoi eri laumojen välisen vuorovaikutuksen. Kaskasesiintymät toistuvatkin samanlaisina vasta yli kahdensadan vuoden välein (lukujen 13 ja 17 pienin yhteinen monikerta on 221). Kaskaat on jaettu "pesueisiin" (engl. brood) sen mukaan, milloin ja missä massaesiintymä tapahtuu. Kaksi esiintymää on hävinnyt alkuperäisen luokittelun jälkeen: Brood XI esiintyi viimeisen kerran vuonna 1954 ja Brood XXI viimeisen kerran 1870. Nykyään erotellaan yhteensä 15 pesuetta. Nämä eivät liity yksittäisiin lajeihin vaan kussakin esiintymässä esiintyy kaikkia kyseisen elinkierron omaavia kaskaslajeja. Tähän on kuitenkin kaksi poikkeusta: Brood VII muodostuu ainoastaan M. septendecim -lajista ja Brood XXII -esiintymässä ei ole havaittu M. neotredecim -lajin yksilöitä.
Viimeisin massaesiintyminen oli seitsemäntoistavuotiskaskaiden Brood II, joka esiintyi useiden osavaltioiden alueella Yhdysvaltojen itärannikolla vuonna 2013. Yksilömäärältään ja levinneisyydeltään ylivoimaisesti suurin on Brood X, joka esiintyy seuraavan kerran vuonna 2021.
Lajit

Sukuun kuuluu kaikkiaan seitsemän lajia. Lajit ovat sikäli erikoisia, että kutakin 17-vuotiskaskaslajia vastaa ulkoasultaan ja elintavoiltaan lähes identtinen 13-vuotiskaskas. Jotkin lajiparit onkin mahdollista erottaa vain esiintymiskierron perusteella. Lajeista 17 vuoden välein esiintyvät
Seitsentoistavuotiskaskas Magicicada septendecim
Magicicada cassini
Magicicada septendecula
ja 13 vuoden välein esiintyvät
Magicicada tredecim
Magicicada neotredecim
Magicicada tredecassini
Magicicada tredecula
Aiheesta muualla

Laji.fi: Magicicada
iNaturalist: Suku Magicicada
ITIS: Magicicada (englanniksi)
UniProt: Taxonomy - Magicicada (englanniksi)
Iowa State University, Bug Guide: Genus Magicicada - Periodical Cicadas (englanniksi)
Global Biodiversity Information Facility (GBIF): Magicicada (englanniksi)
Major League Gaming

| Major League Gaming |
| --- | --- |
Perustettu:  2002
Perustaja:  Sundance DiGiovanni Mike Sepso
Toimiala:  Kilpapelaaminen
Päämaja:   Yhdysvallat, New York
Toiminta-alue:   Yhdysvallat  Kanada
Toimitusjohtaja:  John Nelson
Aiheesta muualla
majorleaguegaming.com
Infobox OKNimi-testi OK: 
Major League Gaming (MLG) on vuonna 2002 Sundance DiGiovannin ja Mike Sepson perustama pohjoisamerikkalainen kilpapelaamiseen erikoistunut järjestö jonka kotipaikka on New York. He järjestävät videopeliturnauksia ympäri Yhdysvaltoja sekä Kanadaa. MLG:n turnauksia on televisioitu ESPN:n ja muiden urheilutahojen verkkosivustoilla.
MLG on myös kehittämässä sisältöä televisioon ja tietokoneille. Vuonna 2009 MLG sai Agora Gamesin omistukseensa ja vuonna 2013 MLG julkaisi mlg.tv streaming-palvelun.
Activision Blizzard osti MLG:n tammikuussa 2016.
Ammattipelaaminen

| 0 | 1 | 2 |
| --- | --- | --- |
|  PC Counter-Strike: Global Offensive  Starcraft II  League of Legends  |  PlayStation 3 Mortal Kombat  Soul Calibur V  King of Fighters XIII  |  Nintendo Gamecube Super Smash Bros. Melee  |
Starcraft II kommentaattoreina toimivat DJ Wheat, Day 9, Rob Simpson, Tasteless, Artosis, JP, dApollo sekä TotalBiscuit. Taistelupelien kommentaattoriena ovat Juicebox Abel, Tom Brady ja Bibulus.
Vuonna 2006 MLG:stä tuli ensimmäinen televisiossa Yhdysvalloissa näytetty ammattiepelitapahtuma. Halo 2 Pro sarjaa näytettiin USA Network kanavalla.
Vuonna 2011 League of Legends lisättiin kesken kauden pelien Halo: Reach, Starcraft 2 ja Call of Duty: Black Ops ammattipelien joukkoon.
Vuoden 2012 aikana MLG solmi monivuotisen yhteistyösopimuksen KeSPA:n (Korean eSports Association) kanssa koskien Starcraft: Brood War pelaajia. Sopimus mahdollistaa KeSPA:n pelaajien osallistumisen Yhdysvalloissa käytäviin MLG-turnauksiin. Sopimus myös kieltää pelaajia ottamasta osaa muihin ulkomaalaisiin kilpailuihin ilman MLG:n lupaa.
Kesäkuussa käyty MLG Anaheim oli ensimmäinen Yhdysvalloissa käyty turnaus jossa oli mukana Korean Brood War-ammattipelaajia.
Tammikuussa 2013 MLG lisäsi pelin Call of Duty: Black Ops 2 listoilleen. Elokuussa sama tapahtui Call of Duty: Ghosts pelille.
Viimeiset MLG Voittajat

| 0 | 1 | 2 | 3 |
| --- | --- | --- | --- |
2014 Anaheim: 
| Call of Duty: Ghosts 4v4  |  Evil Geniuses |  OpTic Gaming |  TCM Gaming |
| Call of Duty: Ghosts Season 3 Play In 4v4 |  OpTic Nation |  Rise Nation |  eLevate White |
| StarCraft 2: Heart of the Swarm 1v1 |  IM Trap |  CMStorm Polt |  viOLet |
| Super Smash Bros. Melee 1v1 |  C9|Mang0 |  P4K.EMP|Armada |  P4K.EMP|Mew2King |
| Super Smash Bros. Melee 2v2 |  Mew2King/Armada |  Lucky/Mang0 |  Shroomed/S2JFALCON |
| Injustice: Gods Among Us 1v1 |  FRQ.EMP|Theo |  GGA|16Bit |  EMPR|WhiteBoi |
| Killer Instinct 1v1 |  EG|JWong |  C88|mygod |  RG|Rico Suave |
Aiheesta muualla

MLG:n viralliset sivut (Arkistoitu – Internet Archive)
Maarit Hurmerinta

| Maarit Hurmerinta |
| --- | --- |
 Maarit Hurmerinta lokakuussa 2009.
Henkilötiedot
Koko nimi:  Maarit Helena Hurmerinta
Syntynyt: 10. marraskuuta 1953 (ikä 70) Helsinki
Ammatti:   laulaja  muusikko 
Puoliso:  Sami Hurmerinta
Lapset:  Janna Hurmerinta
Muusikko
Taiteilijanimi:  Maarit
Laulukielet:  suomi
Aktiivisena:  1972–
Tyylilajit:   pop  rock  soul 
Soittimet:  piano
Levy-yhtiöt:   Love  Finnlevy  CBS 
Aiheesta muualla
Kotisivut
  [ Muokkaa Wikidatassa ] [ ohje ]  
Maarit Helena Hurmerinta o.s. Äijö (s. 10. marraskuuta 1953 Helsinki) on suomalainen laulaja ja muusikko. Hän käyttää taiteilijanimenään etunimeään Maarit.
Ura

Hurmerinnan ura lähti liikkeelle vuonna 1972 kellaribändin kanssa tehdystä demonauhoitteesta, jota tarjottiin Love Recordsille. Samana vuonna ilmestyi single "Aamun tulo / Nyt olen tullut maailmaan". A-puoli oli laulajan oma sanoitus ja B-puoli käännösversio Carole Kingin klassikosta ”Home again”.
Vuonna 1973 Hurmerinta osallistui Suomen euro­viisu­karsintoihin kappaleilla ”Ampukaa pianisti” ja ”Life is a jigsaw”. Samana vuonna ilmestyi ensimmäinen albumi Maarit, jolta löytyvät klassikot ”Laakson lilja”, ”Lainaa vain”, ”Laulu kuolleesta rakastetusta” ja ”Sua ehkä liikaa pomputin”. Ensimmäisellä pitkäsoitolla oli mukana nimekkäitä tekijöitä kuten tuottaja Otto Donner, muusikot Jim Pembroke, Albert Järvinen, Dave Lindholm ja sanoittajana Hector.
Vuonna 1974 Hurmerinnalle koottiin taustayhtyeeksi Afrikan tähti, jonka kitaristiksi liittyi Sami Hurmerinta. Pari avioitui vielä samana vuonna, ja yhteistyö on jatkunut siitä lähtien. Vuonna 1975 ilmestyi albumi Viis’ pientä, jonka jälkeen Hurmerinta jäi pariksi vuodeksi pois kuvioista saatuaan lapsen. Vuonna 1977 laulaja palasi estradeille ja esiintyi Sopotin laulufestivaaleilla ja OIRT-maiden välisissä sävellyskilpailuissa Bulgariassa.
Vuonna 1978 levy-yhtiöksi vaihtui Finnlevy ja ilmestyi ”Jäätelökesä”, joka on Hurmerinnan suurimpia hittejä. Siivet saan -pitkäsoiton myynti saavutti kultalevyrajan ja samoin kävi seuraavalle albumille Nykyajan lapsi (1980), joka oli kokonaan Sami Hurmerinnan säveltämä, sovittama ja tuottama. Tässä vaiheessa Hurmerinta teki enemmän töitä ahkerana taustalaulajana kuin soololaulajana. Viimeinen Finnlevyllä julkaistu albumi oli Elämän maku (1981). 1980-luvulla ilmestyi albumeja tasaiseen tahtiin, ja vuonna 1986 levy-yhtiöksi vaihtui CBS.
1990-luvulla Hurmerinta levytti Pyramidille ja Fazer Recordsille. Hän sai vuonna 1994 yhdessä Sami Hurmerinnan kanssa Vantaan kulttuuripalkinnon. Vuonna 1998 hän esiintyi konsertissaan Helsingissä kulttuurikeskus Stoassa. Konsertti taltioitiin sekä televisioon että live-levynä (Stoalive, 1999).
Vuonna 2002 ilmestyivät albumi Metsäntyttö ja kokoelma nimeltään Laakson liljasta metsän tyttöön. Vuonna 2004 toteutui englanninkielinen jazz-projekti kun Warnerilta ilmestyi albumi Good Days, Bad Days. Warner julkaisi myös vuonna 2006 kokoelman 30 suosikkia – Maarit, mutta studioalbumi Nälkää ja rakkautta levytettiin EMI:lle.
Tapsan Tahdit -tapahtumassa heinäkuussa 2008 Hurmerinta oli yksi viidestä Iskelmä-Finlandia-palkintoehdokkaasta. Palkinnon sai Yön Olli Lindholm.
Vuonna 2010 Hurmerinta esiintyi ensimmäisen luokan postimerkissä Hänet valittiin Helsingin Sanomien Suomen 100 parasta naista -listalle vuonna 2011. Hän oli mukana syksyllä 2013 televisiossa nähtävässä Vain elämää -ohjelman toisella kaudella. Hänelle myönnettiin taiteilijaeläke vuonna 2019.
Studioalbumi Miten elämästä kertoisin julkaistiin lokakuussa 2013.
Yksityiselämä

Hurmerinta on avioliitossa muusikko Sami Hurmerinnan kanssa. Heillä on poika ja tytär Janna Hurmerinta, joka on myös laulaja. Maarit Hurmerinnan isoisä oli italialainen muusikko Michele Orlando.